**Testiranje djece za upis u 1. razred OŠ Zvonimira Franka, Kutina za šk. god. 2024./2025.**

Testiranje djece za upis u 1. razred za školsku godinu 2024./2025. održat će se u razdoblju od **6. do 10. svibnja 2024. u matičnoj školi** za sve učenike koji će upisati prvi razred (uključujući učenike Područnih škola Ilova i Gojlo). Na testiranje dolazi dijete u pratnji roditelja.

Za dolazak u školu u svrhu provođenja postupka potrebno je prethodno zakazati termin u kontaktu sa školom (telefonom: 044/660-449, e-mailom na ena.pipal@skole.hr). Termin dolaska telefonski se može dogovoriti 24., 26., 29. i 30. travnja 2024. u terminu od 9:00 do 13:00 sati, te 25. travnja 2024. i 2. svibnja u terminu od 14:00 do 17:00 sati.

Na testiranje za upis u 1. razred potrebno je donijeti **OIB oba roditelja i djeteta, domovnicu i rodni list te liječničko uvjerenje školske medicine** (ako su obavili pregled i testiranje djeteta kod školske liječnice).

Roditelji djece koja imaju veće zdravstvene teškoće na testiranje trebaju donijeti na **uvid liječničku dokumentaciju o zdravstvenim teškoćama**.

Roditelji koji još nisu obavili pregled kod školske liječnice i nemaju potvrdu školske liječnice o obavljenom pregledu mogu pristupiti testiranju učenika za upis u 1. razred. Roditelji naknadno moraju obaviti pregled djeteta kod školske liječnice do dana upisa u 1. razred jer **bez potvrde školske liječnice** da dijete može polaziti školu roditelji **neće moći upisati dijete u 1. razred**.

Učenici koji ne pripadaju upisnom području OŠ Zvonimira Franka procjeni zrelosti mogu pristupiti nakon podnesenog zahtjeva Upravnom odjelu za obrazovanje, kulturu, šport, mlade i civilno društvo Sisačko-moslavačke županije.

**E - upisi u 1. razred za šk. god. 2024./2025.**

E-upisi obavljati će se ispunjavanjem upisnice na poveznici: [**https://osnovne.e-upisi.hr**](https://osnovne.e-upisi.hr/) u periodu od **14. lipnja do 31. kolovoza 2024. godine.**

Radi logističkih i organizacijskih razloga Škole i osnivača, a u svrhu uspješnog upisa u 1. razred, upisnicu je poželjno priložiti do kraja lipnja 2024.

**NAPOMENA:**S obzirom da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal ILI imaju poteškoća s prijavom u sustav i/ili prilaganjem upisnica**, moraju se javiti školi, koja će upis njihovog djeteta izvršiti umjesto njih.**

**Upis djeteta u prvi razred će se u slučaju poteškoća izvršiti ISKLJUČIVO UZ PRISUTNOST RODITELJA, dolaskom u školu u terminu prethodno zakazanom (044/660-449, ena.pipal@skole.hr), a najkasnije do 28. kolovoza 2024.**